Il lader fotografau

Pensums

1. Legia il text e fai in mind-map!
Raquenta la historia tenor il mind-map.

Mind-map
•	Tgei patratgs s’audan ensemen?
•	Tgei ei impurtont, tgei ei meins impurtont?
•	Successiun dils patratgs (entscheiva sisum e cuntinuescha sco l’ura va).
•	Il mind-map ei partius en roms principals e laterals (detagls).

Exempel:

2. Damondas pertuccont il text

1.	Cu ei la Hipo-banca vegnida sblundergiada?
(ier endamaun cuort suenter ch’ella ha giu aviert)

2.	Nua sesanfla la Hipo-banca? (ella Via dils castagners)

3.	Tgi ha sblundergiau quella? (dus umens mascrai)

4.	Pertgei han ils dus umens saviu scappar senza difficultads? (igl indrez d’alarm ei buca vegnius mess en funcziun)

5.	Tgi lavura ensemen cun igl inspectur Logo? (Fred)

6.	Tgei meini ha igl inspectur Logo dalla glieud dil marcau? (la glieud dil marcau para veramein da durmir ditg la damaun)

7.	Noda il plaid che declara co Logo e Fred fan lur retschercas pertuccont igl enguladetsch. (inquisiziun)

8.	Tgei succeda entuorn las sis dalla sera? (ei para da dar clars indezis en caussa)

9.	Tgei survegn ins per indicaziuns che gidan da sligiar il cass. (ina bunamana)

10.	Tgei muossa il giuven a Logo e danunder pren el neunavon quei? (fotografia ord sia mappa)

11.	Tgei vesan ins silla fotografia? (ins vesa in um che fui orda banca e svanescha davos in auto da vitgira)

12.	Tgei incumbensa (lavur) haveva il fotograf atgnamein? (el era vidlunder da far fotografias per igl uffeci da baghegiar dil marcau)

13.	Tgei manegia Logo dalla fotografia? (ina fotografia beingartegiada, mo ch’ella muossa buca in dils dus laders)

14.	Co numnan ins ina scena che para dad esser, mo ei buca vera? (ina scena simulada)

3. Enquera substantivs cun las suandontas finiziuns: -ziun, -ment, -glia.

-ziun: 

-ment:

-glia:

4. Scriva tier las suandontas finiziuns mintgamai 3 plaids.

-dad:		(sanadad, stuornadad, seriusadad…)

-ezia:		(carezia, luschezia, fermezia, lunghezia, grondezia…)

-onza:		(fidonza, munconza, radunonza, suprastonza…)

-ientscha:	(cuntentientscha, suffrientscha, empudientscha…)

5. Activ e passiv

Jeu fotografeschel in dils laders. 		In dils laders vegn fotografaus.
Logo studegia la situaziun. 		La situaziun vegn studegiada da Logo.
Ils laders sblundregian la banca. 		La banca vegn sblundergiada dils laders.
Logo fiera la fotografia sin meisa. 	La fotografia vegn da Logo fiersa sin meisa.

6. Gradaziun

cuort, ditg, clar, giuven, bien (meglier, il meglier), grond, schliet (mender, il mender), ault, mal (pir, il pir), biala

Sligiaziun da „Il lader fotografau“:
La fotografia ei vegnida fatga allas 16.05 sco quei ch’ins vesa sill’ura-baselgia. Igl enguladetsch ei vegnius fatgs baul la damaun.